stanford-oval/wikipedia huggingface dataset:
שחייה במים פתוחים
הערות שוליים

↑  שטיין ודימטרייב אלופי ישראל במשחה ל-15 ק"מ, באתר ynet, 1 באפריל 2011
1 2  שחייה: דימיטרייב שלישי, צ'ארלסרוט ראשון, באתר ynet 
 30 במאי 2009
1 2  שחייה במים פתוחים: דמיטרייב פספס ארד באילת, באתר nrg 
 8 במאי 2010
↑  מים פתוחים: דימיטרייב וספיר אלופי ישראל, באתר וואלה, 21 בנובמבר 2009
1 2  שחיה במים פתוחים: דמיטרייב ופינסלי הם אלופי ישראל, באתר וואלה, 12 בנובמבר 2010
1 2  יובל ספרא זכה באליפות ישראל בשחייה מים פתוחים, באתר וואלה, 30 במרץ 2012
↑  אורן אהרוני, מים פתוחים: מדליה היסטורית לישראל, באתר ynet, 10 בספטמבר 2011
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
| --- | --- |
בקרת זהויות :  NKC: ph114387
יחסי סרביה – קוריאה הדרומית

| יחסי סרביה – קוריאה הדרומית |
| --- | --- |
סרביה: קוריאה הדרומית


סרביה: קוריאה הדרומית
שטח (בקילומטר רבוע)
77,474: 99,720
אוכלוסייה
6,712,392: 51,692,096
תמ"ג (במיליוני דולרים)
75,187: 1,712,793
תמ"ג לנפש (בדולרים)
11,201: 33,135
משטר
רפובליקה

יחסי סרביה–קוריאה הדרומית הם יחסי החוץ בין קוריאה הדרומית וסרביה. שתי המדינות כוננו יחסים דו-צדדיים בשנת 1982.
כינון יחסים דיפלומטיים

דרום קוריאה כוננה יחסים דיפלומטיים עם הרפובליקה הפדרלית הסוציאליסטית של יוגוסלביה ב-27 בדצמבר 1982. שתי המדינות פתחו שגרירויות תושבים בפברואר 1990. שר החוץ הקוריאני צ'ו הו-ג'ונג ביקר ביוגוסלביה במרץ 1990. נשיא יוגוסלביה בוריסב יוביץ' ביקר בדרום קוריאה וחתם בנובמבר באותה שנה על הסכם תחבורה אווירית.
נתק דיפלומטי

בזמן שמלחמות יוגוסלביה השתוללו, שגרירות דרום קוריאה נסוגה מסרביה בינואר 1993. לאחר מכן הם קיימו קשרים דיפלומטיים חלשים עד יוני 1998. דרום קוריאה פרשה לחלוטין מסרביה ביוני 1998 ושגרירות קוריאה הדרומית ברומניה החזיקה בתפקיד נוסף של שגרירות בסרביה. סרביה נסוגה גם מדרום קוריאה במרץ 1999 ושגרירות סרביה ביפן החזיקה בתפקיד נוסף של שגרירות לדרום קוריאה.
חידוש היחסים הדיפלומטיים

דרום קוריאה פתחה מחדש את השגרירות בסרביה ב-4 במרץ 2002. סרביה פתחה מחדש את השגרירות בדרום קוריאה במרץ 2004. באותה שנה, KOTRA פתחה את בניין הסחר בבלגרד. משרד המסחר והתעשייה הסרבי ואיגוד הסחר הבינלאומי בקוריאה (KITA) סיכמו את הסכם שיתוף הפעולה באוקטובר 2005. דרום קוריאה וסרביה סיכמו על שיתוף פעולה ב-16 במאי 2006.
השמות הערביים של חודשי לוח השנה הגרגוריאני

לוח השנה הגרגוריאני (בערבית: تقويم ميلادي; תעתיק מדויק: תקוים מילאדי) נמצא בשימוש כמעט בכל מדינות העולם הערבי, והוא שונה מלוח השנה המוסלמי (בערבית: تقويم هجري; תעתיק מדויק: תקוים הג'רי), שעל פיו נקבעים חגי האסלאם ומועדיו. כל המדינות הערביות, מלבד סעודיה (המשתמשת בלוח השנה המוסלמי לכל צרכיה), משתמשות בלוח השנה הגרגוריאני למטרות אזרחיות. אין גרסה אחידה בכל העולם הערבי לשמות הערביים של חודשי לוח השנה הגרגוריאני. בחלק מהמדינות מדובר בהגייה ערבית של שמות החודשים בלוח הגרגוריאני המקובלים בשפות אירופיות. בלוח השנה הנמצא בשימוש בעיראק ובמזרח התיכון שמות חודשי השנה הם שמות אכדיים של חודשים בלוח השנה האשורי.
הלבנט ומסופוטמיה

שמות אלה נמצאים בשימוש בעיקר בעיראק, סוריה, לבנון, הרשות הפלסטינית, וירדן. בקרב ערביי ישראל שמות אלה נמצאים בשימוש לצד השמות המצריים-מפרציים. חודשים אלה נגזרים כנראה מהשמות האכדיים של הלוח האשורי, והשמות "שבאט", "אאד'אר", "ניסאן", "איאר", "תמוז", "אאב", "אילול" ו"תשרין" דומים מאוד לחודשים בלוח השנה העברי: שבט, אדר, ניסן, אייר, תמוז, אב, אלול, ותשרי. חלק משמות אלה התבססו גם בטורקית בהשפעת השפה הערבית:
| מספר | חודש | שם בערבית | תעתיק | טורקית | תעתיק טורקית |
| --- | --- | --- | --- | --- | --- |
| 1 | ינואר | كانون الثاني | כּאנון א-ת'אני | Ocak | אוֹגַ'אק |
| 2 | פברואר | شباط | שֻׁבָּאט | Şubat | שׁוּבַּאט |
| 3 | מרץ | آذار | אָאדָ'אר | Mart | מַארט |
| 4 | אפריל | نيسان | ניסאן | Nisan | נִיסַאן |
| 5 | מאי | أيار | אַיָאר | Mayıs | מַאייס |
| 6 | יוני | حزيران | חזיראן | Haziran | הַאזירַאן |
| 7 | יולי | تموز | תמוז | Temmuz | טַמוּז |
| 8 | אוגוסט | آب | אאב | Ağustos | אַאוּסטוס |
| 9 | ספטמבר | أيلول | אילול | Eylül | אֵיילִיל |
| 10 | אוקטובר | تشرين الأول | תִשְׁרִין אל-אַוַּל | Ekim | אֵקִים |
| 11 | נובמבר | تشرين الثاني | תִשְׁרִין א-ת'אני | Kasım | קַאסם |
| 12 | דצמבר | كانون الأول | כּאנון אל-אַוַל | Aralık | אַראַלוּק |
מצרים, סודאן, תימן עומאן ומדינות המפרץ

| מספר | חודש | שם בערבית | תעתיק |
| --- | --- | --- | --- |
| 1 | ינואר | يناير | ינאיר |
| 2 | פברואר | فبراير | פבראיר |
| 3 | מרץ | مارس | מארס |
| 4 | אפריל | أبريل | אבריל |
| 5 | מאי | مايو | מאיו |
| 6 | יוני | يونيو | יוניו |
| 7 | יולי | يوليو | יוליו |
| 8 | אוגוסט | أغسطس | אע'סטס |
| 9 | ספטמבר | سبتمبر | סבתמבר |
| 10 | אוקטובר | أكتوبر | אכתובר |
| 11 | נובמבר | نوفمبر | נופמבר |
| 12 | דצמבר | ديسمبر | דיסמבר |
אלג'יריה ותוניסיה

שמות החודשים  באלג'יריה ובתוניסיה מבוססים על השמות הצרפתיים של החודשים, והם משקפים את הקולוניזציה הארוכה של צרפת במדינות אלו (1830-1962 - באלג'יריה ,1881-1956 - בתוניסיה).
| מספר | חודש | שם בערבית | שם בצרפתית | תעתיק |
| --- | --- | --- | --- | --- |
| 1 | ינואר | جانفي | Janvier | ג'אנפי |
| 2 | פברואר | فيفري | Février | פיפרי |
| 3 | מרץ | مارس | Mars | מארס |
| 4 | אפריל | أفريل | Avril | אפריל |
| 5 | מאי | ماي | Mai | מאי |
| 6 | יוני | جوان | Juin | ג'ואן |
| 7 | יולי | جويلية | Juillet | ג'ויליה |
| 8 | אוגוסט | أوت | Août | אות |
| 9 | ספטמבר | سبتمبر | Septembre | סבתמבר |
| 10 | אוקטובר | أكتوبر | Octobre | אכתובר |
| 11 | נובמבר | نوفمبر | Novembre | נופמבר |
| 12 | דצמבר | ديسمبر | Décembre | דיסמבר |
מרוקו

במרוקו מקובלים שמות החודשים הגרגוריאנים שהשתמרו בשפה הברברית:
| מספר | חודש | שם בערבית | תעתיק |
| --- | --- | --- | --- |
| 1 | ינואר | يناير | ינאיר |
| 2 | פברואר | فبراير | פבראיר |
| 3 | מרץ | مارس | מארס |
| 4 | אפריל | إبريل | אבריל |
| 5 | מאי | مايو | מאיו |
| 6 | יוני | يونيو | יוניו |
| 7 | יולי | يوليو | יוליו |
| 8 | אוגוסט | غشت | ע'שת |
| 9 | ספטמבר | شتمبر | שתמבר |
| 10 | אוקטובר | أكتوبر | אכתובר |
| 11 | נובמבר | نونبر | נונבר |
| 12 | דצמבר | دجمبر | ד'ז'מבר |
אנטיוקיה

אנטיוקיה (בספרדית: Antioquia) הוא אחד מ-32 המחוזות של קולומביה. המחוז נמצא בצפון-מערב קולומביה והוא גובל בים הקריבי ובקורדובה בצפון, בבוליבר, בסנטנדר ובבויאקה במזרח, בקלדס ובריסרלדה בדרום ובצ'וקו במערב.
המחוז משתרע על שטח של 63,612 קמ"ר. המחוז הוא המאוכלס ביותר בקולומביה (להוציא העיר בוגוטה שיש לה מעמד עצמאי ושונה ממחוז ובה מתגוררים יותר אנשים). בירת המחוז היא מדיין, העיר השנייה בגודלה במדינה אחרי בוגוטה.
היסטוריה

בתקופה הפרה קולומביאנית האזור היה מיושב על ידי שבטי ילידים שונים. האירופאים הראשונים שהגיעו לאזור היו מגלי הארצות הספרדים רודריגו דה בסטידס, חואן דה לה קוסה ווסקו נונייס דה בלבואה ב-1500 שסיירו לאורך החוף הצפוני של קולומביה המודרנית, מקאבו דה לה ולה במזרח ועד מפרץ אורבה ושטחי פנמה המודרנית במערב. לקחו כמה עשרות שנים עד שנוסדה באזור התיישבות קבע של הספרדים.
ב-1541 הקונקיסטדור חורחה רובלדו ייסד את התיישבות הקבע הראשונה באזור, שכעבור מספר שנים קיבלה את השם סנטה פה דה אנטיוקיה. מקור השם לא ברור לחלוטין, אך ככל הנראה העיר נקראה על שמה של העיר העתיקה אנטיוכיה (אנטקיה בטורקיה המודרנית). ברבות השנים השם הפך לשמו של האזור כולו וסנטה פה הפכה לבירה של פרובינציית אנטיוקיה שהוקמה במסגרת מלכות המשנה של גרנדה החדשה.
בתחילת המאה ה-19 החל המאבק לעצמאות האזור מהאימפריה הספרדית. ב-1813 הוקמה "מדינת אנטיוקיה החופשית" שהצטרפה אל פדרציית הפרובינציות המאוחדות של גרנדה החדשה, אך הכתר הספרדי השתלט מחדש כעבור שנים ספורות. המורדים לא אמרו את המילה האחרונה וכעבור עוד כמה שנים הוקמה רפובליקת קולומביה הגדולה. הרפובליקה חולקה לשלוש מחלקות והמחלקות חולקו לפרובינציית, וכך נוצרה פרובינציית אנטיוקיה. הבירה הראשונית של הפרובינציה הייתה סנטה פה, אך כעבור כמה שנים היא הועברה למדיין.
ב-1830 הרפובליקה פוצלה ואזור קולומביה העתידית הפך לרפובליקת גרנדה החדשה, ונוצרה מחדש פרובינציית אנטיוקיה. לאחר ההפסד של השמרנים במלחמת האזרחים ב-1851 (ספ'), הפרובינציה שתמכה בשמרנים פוצלה על ידי הממשל ברשותו של חוסה אילריו לופס (אנ') לשלוש פרובינציות: אנטיוקיה שבירתה הייתה סנטה פה, מדיין שבירתה הייתה מדיין וקורדובה שבירתה הייתה ריונגרו. השמרנים חזרו לשלטון ב-1855 והפרובינציה אוחדה מחדש.
ב-1857 הרפובליקה הפכה לפדרלית ונוצרה מדינת אנטיוקיה בשטחי הפרובינציה לשעבר. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית ונוצר מחוז אנטיוקיה. ב-1908 המחוז פוצל לארבעה, אך החלוקה החדשה לא שרדה זמן רב.
כלכלה

כלכלת המחוז ענפה וכוללת ענפים רבים שהעיקריים שבהם הם חקלאות, הכוללת גידול קפה ובננה, כרייה, גידול מקנה, חליבה, תעשייה, שירותים טכנולוגיים, מסחר ותיירות.
חלוקה מנהלית

בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לתשעה אזורי משנה (Subregiones) כדלהלן:
| שם | שם בספרדית | יישוב מרכזי | מספר רשויות מקומיות |
| --- | --- | --- | --- |
| באחו קאוקה | Bajo Cauca | קאוקסיה | 6 |
| מגדלנה מדיו | Magdalena Medio | פוארטו בריו | 6 |
| צפון-מזרח | Nordeste | סגוביה | 10 |
| צפון | Norte | סנטה רוסה דה אוסוס | 17 |
| מערב | Occidente | סנטה פה דה אנטיוקיה | 19 |
| מזרח | Oriente | ריונגרו | 23 |
| דרום-מערב | Suroeste | אנדס | 23 |
| אורבה | Urabá | טורבו | 11 |
| עמק אבורה | Valle de Aburrá | מדיין | 10 |
הערות שוליים

↑  אנטיוקיה באתר האגודה הגאוגרפית של קולומביה (בספרדית).
| מחוזות קולומביה |
| --- | --- | --- |
| מחוז הבירה | בוגוטה |  |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |  |
| --- | --- |
בקרת זהויות :  NLI: 987007548062105171  GND: 4212896-1  LCCN: n80053307  MusicBrainz: 704b5889-896e-4f3a-b941-d2e3a8b50462   WorldCat (עם LCCN): n80-053307 
חלוקת המחוז לאזורי משנה.
שירת סרטני הנהר

| --- | --- |

 מידע כללי
 מאת:  דליה אוונס
 שפת המקור:  אנגלית
 סוגה:  רומן 
 נושא:  ביצת עשב, גבריות רעילה, טבע, hermitage, הרשות השופטת 
 מקום התרחשות:  קרוליינה הצפונית 
 הוצאה
 הוצאה:  ישראל כנרת זמורה-ביתן דביר
 הוצאה בשפת המקור:  G. P. Putnam's Sons
 תאריך הוצאה:  14 באוגוסט 2018
 מספר עמודים:  368
 פרסים
 Reese's Book Club (2018) 
 
שירת סרטני הנהר (באנגלית: Where the Crawdads Sing) הוא רומן מאת דליה אוונס אשר יצא בשנת 2018. הספר זכה ברשימת רבי-המכר של הניו יורק טיימס לשנת 2019 ולשנת 2020 מכיוון שעקף את כל שאר רבי-המכר במשך 32 שבועות לא רצופים.
תקציר העלילה

הספר מספר על ילדה הרפתקנית בשם קאיה, שנולדה וגדלה בביצת עשב בצפון קרולינה בין השנים 1952 ל-1969. כשהיא נתקלת בשני צעירים מהכפר שנמשכים אל יופייה הפראי וההרפתקני, היא מרשה לעצמה להיפתח לחיים חדשים. ציר הזמן השני בסיפור עוסק בחקירת רצח לכאורה של צ'ייס אנדרוז, הכוכב המקומי, בבארקלי קוב, עיירת חוף בדיונית באזור.
ביקורת

מחברת הספר, דליה אוונס, היא זואולוגית שבילתה את רוב חייה בקרבת בעלי החיים בטבע במדבריות בוצוואנה וזמביה, והרחק מבני אדם.
היא נולדה וגדלה בתומסוויל, עיירה המונה, נכון ל-2020, כ-20,000 תושבים באזור הכפרי של מדינת ג'ורג'יה, ארצות הברית, בשנות ה-50 של המאה ה-20. בילדותה נהגה לטייל לבדה ימים שלמים ביער הסמוך לבית המשפחה: "אמי עודדה אותי, בין שהייתי לבדי ובין שהייתי עם חברותיי, ללכת רחוק ככל שיכולנו לתוך היער (...) הייתי בונה סכרים וגשרים, אספתי חיות קטנות וצמחים שעניינו אותי. (...) לא היה לי מעולם פחד מפני חיות פרא ומפני מה שעשוי לקרות לי לבד ביער".  "שירת סרטני הנהר" הוא הספר הראשון שכתבה בתחום הספרות היפה, והוא מבוסס רבות על חוויות ילדותה.
הספר הופיע ב-"מועדון הקריאה של ריס" (ריס וית'רספון) בספטמבר 2018. כמו כן, הוא נוסף לרשימת הספרים הטובים ביותר של הקמעונאית בארנס אנד נובל לשנת 2019. בדצמבר 2019 הספר כבר מכר 4.5 מיליון עותקים, והוא היה ספר הסיפורת שמכר את מספר העותקים הרב ביותר לשנת 2019. הספר גם זכה במקום הראשון בשנת 2019 לספרי הסיפורת הנמכרים ביותר ברשימת ספרי אמזון. בשנת 2022, הספר הגיע למקום ה-14 ברשימת הספרים הכי נמכרים בשנת 2021, הספר מכר באותה שנה 625,559 עותקים, כך על פי נתוני Publishers Weekly. על פי נתוני ינואר 2022, הספר מכר 12 מיליון עותקים.
עיבוד

סרט הדרמה "שירת סרטני הנהר" המבוסס על הרומן, יצא בבתי הקולנוע בארצות הברית ובמדינות נוספות ב-15 ביולי 2022. הסרט יצא לאקרנים בישראל באוגוסט 2022. את הסרט ביימה אוליביה ניומן לפי תסריט שכתבה לוסי אליבר, והפיקה ריס וית'רספון, ומככבים בו דייזי אדגר-ג'ונס, טיילור ג'ון סמית', האריס דיקינסון, מייקל הייאט, סטרלינג מייקר ג'וניור ודייוויד סטראתיירן. פסקול הסרט כולל פזמון בשם "Carolina", שכתבה ומבצעת טיילור סוויפט, והפיק ארון דסנר. ב-23 ביוני 2022 הודיעה סוויפט בחשבון האינסטגרם שלה, שהשיר יופץ כסינגל רשמי בחצות אותו לילה, לפי שעון החוף המזרחי (אנ') בארצות הברית (בוקר 24 ביוני, שעון ישראל).
ראו גם

שירת סרטני הנהר (סרט)
הערות שוליים

↑  Grey, Tobias (2018-11-12). "With 'Where the Crawdads Sing,' a Debut Novel Goes Big". Wall Street Journal (באנגלית אמריקאית). ISSN 0099-9660. נבדק ב-2022-03-23.
↑  "Combined Print & E-Book Fiction - Best Sellers - Books - The New York Times". The New York Times (באנגלית אמריקאית). ISSN 0362-4331. נבדק ב-2022-03-23.
↑  "Combined Print & E-Book Fiction - Best Sellers - Books - Jan. 5, 2020 - The New York Times". The New York Times (באנגלית אמריקאית). ISSN 0362-4331. נבדק ב-2022-03-23.
↑  Where the Crawdads Sing by Delia Owens review – in the swamps of North Carolina | Books | The Guardian, web.archive.org, ‏2019-04-05
↑  שירת סרטני הנהר - דליה אוונס, באתר www.e-vrit.co.il
↑  ראו את הערך על הסופרת בוויקיפדיה העברית
↑  אריק גלסנר, "על 'שירת סרטני הנהר', של דליה אוונס", מבקר חופשי
↑  Hello Sunshine, web.archive.org, ‏2019-06-20
↑  Barnes & Noble, Barnes & Noble's Best Books of 2018, Best Books of the Year 2018, Books, Barnes & Noble (באנגלית)
↑  Alter, Alexandra (2019-12-21). "The Long Tail of 'Where the Crawdads Sing'". The New York Times (באנגלית אמריקאית). ISSN 0362-4331. נבדק ב-2022-03-23.
↑  'Crawdads,' 'Becoming' Top Amazon 2019 Lists, web.archive.org, ‏2019-12-06
↑  John Maher |, Dav Pilkey Dominated the 2021 Bestseller List, PublishersWeekly.com (באנגלית)
↑  Olson, Samantha (June 22, 2022). What We Know About Taylor Swift’s New Song “Carolina”. Seventeen retrieved June 23, 2022
↑  Evans, Greg (June 23, 2022). Taylor Swift Teases Midnight Release For ‘Carolina’ From ‘Where The Crawdads Sings’. Deadline Hollywood, retrieved June 23, 2022
יובל סגל (1971)

ערך זה עוסק בדוגמן ושחקן יליד 1971. אם התכוונתם לשחקן ומדבב יליד 1980, ראו .
| --- | --- |

 לידה:  3 בספטמבר 1971 (בן 53) עפולה 
 מדינה:  ישראל 
 תקופת הפעילות:  מ-1996
 מספר צאצאים:  3
 פרסים והוקרה:  דוגמן השנה בטקס פרסי האופנה לשנת 1996
 פרופיל ב-IMDb
 
יובל סגל (נולד ב-3 בספטמבר 1971, י"ג באלול ה'תשל"א) הוא שחקן, יוצר, קומיקאי ודוגמן ישראלי.
ביוגרפיה

סגל נולד בעפולה ובילדותו עברה המשפחה להתגורר בכפר סבא. סבו היה המשורר והמתרגם אליעזר כגן ודודתו היא השחקנית תחיה דנון. הוא נקרא על שם דודו, רב"ט יובל שמואלי, שנספה בצוללת דקר.
בצעירותו עסק בסיף והיה אלוף ישראל במספר קטגוריות גיל. באמצע שנות התשעים החל לדגמן, והוביל קמפיינים של חברות אופנה, בהן "המשביר לצרכן". כמו כן, השתתף בפרסומות רבות. בשנת 1996 זכה בפרס דוגמן השנה בטקס פרסי האופנה.
בשנת 1997 החל ללמוד משחק בבית הספר למשחק של יורם לוינשטיין, והתקבל ללהקת השחקנים של "הבימה".
קריירה

בשנה הראשונה ללימודיו קיבל את התפקיד הטלוויזיוני הראשון שלו בתפקיד משני בסדרת הדרמה של איילת דקל ואורי ענבר "כחול עמוק" אשר שודרה בערוץ 2 בזכיינית טלעד.
בשנת 1998 גילם סגל את דני ז'ואני בסדרה הקומית "שמש" בערוץ 2.
בין ההצגות בהן השתתף ב"הבימה" ניתן למצוא את "במלחמה כמו במלחמה", "עקב אכילס", "צורה לאהבה", "זוגיות" ו"הנאהבים והנעימים". כמו כן השתתף ב"דצמבר" בתיאטרון בית ליסין.
ב-1998 החל לשחק בסדרת הטלוויזיה "טירונות" בתפקיד רועי ממן.
ב-1999 השתתף בסרט הקולנוע "זמן אוויר" בתפקיד מיכה.
בשנת 2001 הנחה ביחד עם רמה מסינגר, את שעשועון הטלנובלות "מלכת הלבבות" בערוץ ויוה.
אחד מסרטיו המשמעותיים של סגל היה "מתנה משמיים" של דובר קוסאשווילי משנת 2003.
משחקו זיכה אותו במועמדות לפרס אופיר. באותה שנה השתתף ב"הייתה לי ילדות מאושרת" של אורי סיון.
בשנת 2004 שיחק בסרטו של מרק רוזנבאום "לרקוד" בתפקיד יקי. באותה שנה החל להשתתף בסדרת המערכונים "קצרים". באותה תקופה החל להנחות את תוכנית הקולנוע בערוץ הראשון "טלסינמה".
ב-2006 שיחק סגל בסדרת הדרמה של HOT "פרשת השבוע", בתפקיד אלישע בן דוד.
בשנת 2006 החל לשחק בקומדיית המצבים "החיים זה לא הכל", לצד אבי קושניר וענת וקסמן, שם גילם את אהוד (טל) המורה לריקוד.
בשנים 2010–2012 שיחק בסדרת הדרמה קומית "טקסי דרייבר" שאותה גם יצר וכתב, ושיחק בתפקיד ראשי את יגאל לוי.
בשנת 2012 החל לשחק בהצגת הבימה "שרי המלחמה", שם גילם את גבע, שר הביטחון.
ב-2013 שיחק בעונתה השנייה של "חסמבה דור 3" בתפקיד יואב צור.
סגל הוביל יחד עם קרן מור ועם שחר חסון את הקמפיין של חברת כרטיסי האשראי "לאומי קארד" משנת 2008 עד 2021.
בשנת 2013 השתתף במחזה "עובד בשביל שניים" בתיאטרון בית ליסין, מאת ריצ'רד בין, עם אלי יצפאן, נועם פנחסוב, ענת מגן-שבו ועוד, בבימויו של משה קפטן.
ב-2014 שודרה עונתה השנייה של הסדרה "פלפלים צהובים", שם גילם את ד"ר גביש. באותה שנה שיחק בסרט "אפס ביחסי אנוש", בתפקיד בועז, מפקד הבסיס.
ביולי 2014 החל לגלם את דמותו של פרופסור לנדאו בסדרה "מתים לרגע". בהמשך השנה השתתף כאורח בתוכנית "הכל הולך", המשודרת בערוץ 13.
ב-2015 החל לשחק בסדרה הדרמה של יס "פאודה", בתפקיד מורנו, מפקד יחידת המסתערבים. באותה שנה החל לשחק גם במחזות "ארוחת פרידה" ו"אילוף הסוררת" בתיאטרון בית ליסין.
ב-2016 שיחק בסדרה הקומית "סופשלי".
ב-2016 הופיע בתפקיד הראשי בסרטו של איתן גרין "חדרי הבית".
ב-2019 הופיע בתפקיד של איציק מסיקה בסדרה "בת אל הבתולה". בנוסף באותה שנה השתתף בסדרה "נחמה" של הקומיקאי והשחקן רשף לוי. כמו כן מגלם תפקיד ראשי במחזה "מיזרי" שהועלה במרץ 2019 בתיאטרון הקאמרי.
בשנת 2020 החל להשתתף במחזה "אלוהי הקטל" בתיאטרון הקאמרי.
בשנת 2022 השתתף בעונה השמינית של "רוקדים עם כוכבים" בקשת 12 והודח שני.
בשנת 2023 שיחק בסדרה הקומית "קופה ראשית" בתפקיד איציק. באותה שנה שיחק בסדרת הנוער "פול ספיד" בתפקיד אדי שגב מנהל נבחרת ישראל.
בשנת 2024 שיחק בסדרה "פטריק (סדרת טלוויזיה)" בתפקיד איציק "ראש משפחת פשע".
בשנת 2025 שיחק בתפקיד הראשי את דמותו של גונן שגב בסרט "השר שהפך למרגל", ששודר בקשת 12.
חיים אישיים

סגל נשוי למיה ישראלי, בתו של אלי ישראלי ולהם שלושה ילדים. מתגורר בתל אביב.
הערות שוליים

1 2  טלי ליפקין-שחק, אתה נכנס למונית ושוכח, באתר nrg‏, 27 בינואר 2006
| --- | --- |
בקרת זהויות :  NLI: 987007310504405171  BnF: cb15096261x (data)  ISNI: 0000 0000 0243 2262  LCCN: no2013078649  VIAF: 64300258   WorldCat (עם VIAF): 64300258
סרגיי סמאק

סרגיי בוגדאנוביץ' סמאק (ברוסית: Сергей Богданович Семак; נולד ב-27 בפברואר 1976) הוא מאמן כדורגל וכדורגלן עבר רוסי ממוצא אוקראיני, ששיחק בעמדת הקשר. הוא הכדורגלן היחיד ברוסיה שזכה בשלוש אליפויות במדי שלוש קבוצות שונות (צסק"א, קאזאן וזניט).
מ-29 במאי 2018 משמש כמאמן בקבוצת זניט סנקט פטרבורג והוא האדם היחיד שזכה באליפות ליגת העל הרוסית כשחקן, עוזר מאמן ומאמן.
ביוגרפיה

סמאק נולד בכפר סיצא'נסקויה שבמחוז לוהנסק (אז בתחומי ברית המועצות, כיום באוקראינה). בצעירותו הוא למד והתאמן בבית ספר לכדורגל בלוהנסק.
קריירת משחק

ב-1992 החל סמאק את הקריירה המקצוענית שלו, כאשר הוחתם על ידי קרסניה פרסניה ששיחקה בליגה הרוסית הבכירה. לאחר שכבש 4 שערים ב-19 משחקים, הוא עבר עוד באותה שנה לקבוצת קרליה פטרוזבודסק. ב-1993 הוא חזר לקבוצתו הקודמת, שכעת שינתה את שמה ל"אסרמל מוסקבה". הקבוצה ירדה בסיום עונה זו לליגת המשנה.
בשנת 1994 התגלה סמאק על ידי מועדון הצמרת צסק"א מוסקבה, והוחתם על ידו. הוא שיחק בצסק"א במשך 11 שנים, במהלכן הפך לאחד מהשחקנים המובילים בקבוצה. הוא זכה עמה באליפות ליגת העל הרוסית בכדורגל ב-2003, ובגביע הרוסי ב-2002. בעונת 2004/2005 הוא העפיל עם צסק"א לראשונה בקריירה שלו לליגת האלופות, לאחר ניצחון על גלאזגו ריינג'רס במוקדמות. הוא עזב את הקבוצה באמצע עונה זו, לאחר שהיא סיימה במקום השלישי בשלב הבתים של המפעל.
בראשית 2005 עבר סמאק לקבוצת פריז סן-ז'רמן הצרפתית. לאחר כשנה בקבוצה, ב-2006, הוא חזר לרוסיה והצטרף למועדון הכדורגל מוסקבה. בעונת 2007 סייע סמאק למוסקבה להגיע להישגים הגדולים בתולדותיה - מקום רביעי בליגה הרוסית והעפלה לגמר הגביע הרוסי.
לאחר שתי עונות במוסקבה, עבר סמאק לרובין קאזאן בעונת 2008. הוא מונה עם הגעתו לקפטן הקבוצה, והוביל אותה בעונה זו לזכייה הראשונה בתולדותיה באליפות הליגה הרוסית. ב-2009 הוא זכה עמה באליפות נוספת, ונבחר גם לקשר ההגנתי המצטיין בליגה.
באוגוסט 2010 הוא עזב את הקבוצה וחתם בזניט סנקט פטרבורג, בה שיחק עד פרישתו ממשחק. במדיה זכה באליפות 2010 ובאליפות 2011/2012 וזכה עמה גם בגביע ב-2010 ובסופרקאפ ב-2011
קריירת משחק > בנבחרת

סמאק החל לשחק בנבחרת הלאומית של רוסיה בשנת 1997, והיה לשחקן קבוע בה למשך מספר שנים. הוא השתתף עם הנבחרת במונדיאל 2002 שנערך בקוריאה הדרומית ויפן, והיה שותף לכשלונה והדחתה כבר בשלב הבתים של גביע העולם.
סמאק איבד את מקומו בנבחרת במהלך שנת 2006, עם הגעת המאמן ההולנדי חוס הידינק, אך זומן מחדש לסגל הנבחרת זמן קצר לפני טורניר יורו 2008. סמאק הפגין יכולת טובה במהלך טורניר היורו, שבמהלכו כיהן כקפטן הנבחרת, והיה שותף להעפלה הראשונה בתולדות רוסיה לחצי גמר אליפות אירופה. במשחק השני בשלב הבתים, מול יוון, הוא בישל שער בניצחון 0–1. הופעה מפורסמת נוספת שלו הגיעה בשלב רבע הגמר, נגד הולנד, שבו הוא בישל שער לרומן פבליוצ'נקו בדרך לניצחון 1–3.
בעקבות יכולתו הטובה בטורניר זה, המשיך סמאק להיות שחקן קבוע בסגל הנבחרת של הידינק גם במשחקי מוקדמות מונדיאל 2010, אך נכשל עמה בניסיון ההעפלה למונדיאל.
קריירת אימון

ביוני 2013 פרש סמאק ממשחק פעיל. זמן קצר לאחר מכן צורף לצוות המאמנים של זניט סנקט פטרבורג והיה לעוזרו של לוצ'יאנו ספאלטי, עמו קשר קשרי ידידות. במרץ 2014 מונה למאמן מחליף לאחר פיטוריו של ספאלטי. סמאק שימש בתפקיד עד למינויו של אנדרה וילאש בואש למאמן הקבוצה והמשיך לעבוד בצוות האימון של זניט.
ב-30 בדצמבר 2016 מונה למאמן קבוצת הכדורגל אופה. בעונת 2017/2018, הוא הוביל אותה למקום הששי בליגה, בהישג שיא של הקבוצה עד אז ולהעפלה להשתתפות במפעלים האירופיים, לראשונה בתולדותיה.
ב-29 במאי 2018 מונה למאמן זניט סנקט פטרבורג, במקומו של רוברטו מנצ'יני והצליח להוביל את הקבוצה לזכייה באליפות ראשונה מזה 4 שנים, 340 יום לאחר מינויו לתפקיד. בשל כך זכה בתואר מאמן העונה. במאי 2020 זניט האריכה את החוזה שלו לשנתיים נוספות, עד מאי 2022. ביולי 2020 זכה באליפות השנייה ברציפות שלו כמאמן ביום שבו נולד לו נכד לראשונה, ב-5 ביולי 2020 וב-25 ביולי קבוצתו השלימה דאבל עם זכייתה בגביע הרוסי. תחת סמאק, זניט הגיעה ל-25 משחקי בית בגזפרום ארנה ללא הפסד, מעונת 2018/2019 וקבוצתו השיגה איתו 47 ניצחונות בליגת העל עם 77% אחוזי הצלחה, כשנתון זה מציב אותו בטבלת חמשת המאמנים הטובים בהיסטוריה של זניט סנקט פטרבורג. עם זאת, ספג ביקורת על כך שלא הצליח במשך שתי עונות רצופות להעפיל משלב הבתים של ליגת האלופות, כשגם בעונת 2019/20 ובעונת 2020/21 קבוצתו סיימה במקום הרביעי והאחרון. עם זאת, השיג אליפות שלישית ברצף והוכתר לאחד המאמנים הטובים בהיסטוריה של זניט סנקט פטרבורג, לאחר שזכה גם באליפות בשתי העונות העוקבות (2021/2022, 2022/2023). בתום עונת 2023/2024 חוזהו בקבוצה הוארך עד 2030.
פעילות חברתית פוליטית

ביולי 2019 הכריז על תמיכתו באלכסנדר בגלוב בבחירות למושל העיר סנקט פטרבורג.